ОПШТИНА БЕОЧИН

Комисија за утврђивање права за доделу

субвенција у виду енеретских ваучера корисницима

ЈАВНИ ПОЗИВ

ДОМАЋИНСТВИМА СА ТЕРИТОРИЈЕ ОПШТИНЕ БЕОЧИН ЗА

ДОДЕЛУ СУБВЕНЦИЈА У ВИДУ ЕНЕРГЕТСКИХ ВАУЧЕРА

1. На основу одредби Правилника о додели субвенција у виду енергетских ваучера број: 01-110-1 од 16.01.2023. године (у даљем тексту: Правилник) Комисија за утврђивања права за доделу субвенције у виду енергетских ваучера корисницима расписује Јавни позив ради избора крајних корисника (у даљем тексту: домаћинства) у циљу плаћања рачуна за утрошену топлотну енергију издатих од стране надлежних јавних предузећа или за куповину огревног дрвета, брикета, пелета и угља код привредних субјеката.

Мера доделе субвенција у виду доделе ваучера спроводи се у сарадњи са ЈП "Топлана" Беочин и ДП "Нови Сад-гас" и привредним субјектима регистрованим за продају огрева.

2. Право учешћа на Јавном позиву имају сва домаћинства са територије општине Беочин чији укупни месечни приход и примања не прелазе 20.000,00 динара по члану домаћинства.

3. Вредност субвенције износи 10.000,00 динара. Изузетно, вредност субвенције износи 5.000,00 динара за кориснике који су енергетски угрожени купци у складу са Уредбом о енергетски угроженом купцу.

4. Пријава за учешће на Јавном позиву подноси се на прописаном обрасцу, који је доступан на званичном сајту општине Беочин [www.beocin.rs](http://www.ruma.rs/) и на писарницама Општинске управе Беочин – Светосавска 25 и Општинског услужног центра – Школска 2 (Дом културе).

5. Уз пријаву се подноси следећа документација:

5.1. Фотокопија или очитана лична карта свих чланова домаћинства. За малолетна лица која немају личну карту фотокопија извода из матичне књиге рођених;

5.2. Доказ о месечним примањима и то:

*- за запослена лица:* потврду о оствареним приходима у месецу који претходи месецу подношења пријаве,

*- за пензионере:* подаци ће бити прикупљени службеним путем од стране Општинске управе Беочин

*- за незапослена лица:* уверење о незапослености НСЗ или потврду да лице није пријављено на осигурање које издаје Републички фонд за пензијско и инвалидско осигурање.

5.3. Фотокопију рачуна за утрошак енергента издат од стране ЈП "Топлана" Беочин или ДП "Нови Сад-гас“ Нови Сад за месец који претходи месецу подношења пријаве

5.4. Сагласност лица на које гласи рачун издат од стране ЈП "Топлана" Беочин или ДП "Нови Сад-гас" Нови Сад за месец који претходи месецу подношења пријаве, уколико подносилац пријаве није власник непокретности за коју тражи субвенцију у виду енергетског ваучера.

6. Пријава са пратећом документацијом подноси се Комисији за утврђивања права за доделу субвенције у виду енергетских ваучера корисницима на писарници Општинске управе Беочин, Светосавска 25 и Општинског услужног центра, Школска 2 (Дом културе).

7. Рок за подношење пријава је 10 дана од дана објављивања Јавног позива на сајту општине Беочин www.beocin.rs.

8. Све додатне информације и обавештења у току трајања Јавног позива могу се добити у Одељењу за буџет и финансије Општинске управе Беочин, на телефон 021/870-260 сваког радног дана у времену од 7,00 до 15,00 часова.

Број:01-401-13 ПРЕДСЕДНИК КОМИСИЈЕ:

Дана: 24.01.2023. године Гордана Ћировић

НАПОМЕНА:

Јавни позив траје од 30.01.2023. до 09.02.2023. године